DOHOME โชว์กำไรไตรมาส 1 โต 200% มาที่ 543 ลบ. รับรายได้พุ่งรับแผนขยายสาขา
DOHOME โชว์กำไรไตรมาส 1 โต 206% มาที่ 543 ลบ. จากปีก่อนมีกำไร 177 ลบ. รับรายได้พุ่งรับแผนขยายสาขา
11 พ.ค. 2564

บริษัท ดูโฮม จำกัด (มหาชน) หรือ DOHOME รายงานผลการดำเนินงานงวดไตรมาส 1/64 มีกำไรสุทธิ ดังนี้

สำหรับผลดำเนินงานในไตรมาส 1 ปี 2564 กลุ่มบริษัทฯ มีรายได้รวมเท่ากับ 6,132.03 ล้านบาท เพิ่มขึ้นร้อยละ 33.1 จากไตรมาส 1 ปี 2563 โดยมีรายได้เพิ่มขึ้นทั้งจากการเพิ่มขึ้นของรายได้สาขาเดิมและรายได้สาขาใหม่ที่เปิดดำเนินการ และมีกำไรสุทธิสำหรับไตรมาส 1 ปี 2564 เท่ากับ 543.15 ล้านบาท เพิ่มขึ้นร้อยละ 206.3 จากไตรมาส 1 ปี 2563 ทั้งนี้การเพิ่มขึ้นของกำไรสุทธิมีสาเหตุหลักมาจากยอดขายที่เพิ่มสูงขึ้นและอัตรากําไรขั้นต้นที่สูงขึ้น
สำหรับการขยายสาขาในไตรมาส 1 ปี 2564 กลุ่มบริษัทฯ เปิดสาขาขนาดใหญ่ เพิ่ม 1 สาขา ได้แก่สาขาแหลมฉบัง ทำให้มีสาขาขนาดใหญ่ที่เปิดบริการทั้งสิ้น 13 สาขา และเปิดสาขา Dohome ToGo เพิ่ม 1 สาขา ได้แก่สาขาตลาดนัดทับยาว ทำให้มีสาขาขนาด Dohome ToGo ที่เปิดบริการทั้งสิ้น 12 สาขา